amanoisuno/poet huggingface dataset:
循吏曲上王使君 貫休
需宿需宿，炳爛光合。蒸蒸婺民，鐘此多福。自東自西，大信不信，貽厥無朕。需女需女，爾亦須語。使君為理，
古鏡詞 貫休
我有一面鏡，新磨似秋月。上唯金膏香，下狀驪龍窟。等閒不欲開，醜者多不悅。或問幾千年，軒轅手中物。
懷張為、周樸 貫休
張週二夫子，詩好人太癖。更不過嶺來，如今頭盡白。人傳禹力不到處，河聲流向西。又到處即閉戶，聖君在上知不知，赤面濁醪許多好。
題弘顗三藏院 貫休
儀清態淡雕瓊瑰，捲簾瀟灑無塵埃。嶽茶如乳庭花開，梵僧夢裏授微言，雪嶺白牛力深得。水精一索香一爐，
古意代友人投所知 貫休
青松雖有花，有花不如無。貧井泉雖清，且無金轆轤。客從遠方來，遺我古銅鏡。掛之玉堂上，如對軒轅聖。天龍睡坤腹，土蝕金鬣綠。因知燕趙佳人顏似玉，
聞知己入翰林 貫休
天驥頭似鳥，倏忽四天下。南金色如椹，入火不見火。吾交二名士，遽立于帝左。鳳姿既出世，天意囑在我。奇哉子淵頌，無可無不可。
上裴大夫二首 貫休
我有一端綺，花彩鸞鳳群。佳人金錯刀，何以裁此文。我有白雲琴，樸斫天地精。俚耳不使聞，慮同眾樂聽。指指法仙法，聲聲聖人聲。一彈四時和，再彈中古清。庭前梧桐枝，颯颯南風生。還希師曠懷，見我心不輕。
上劉商州 貫休
周邵籲噓氣，結為禎祥雲。客從遠方來，持此將贈君。時命偶不謬，授館終南東。愔愔良吏師，不寐如老農。丘軻文之天，代天有餘功。代天複代天，後稷何所從。
閒居擬齊梁四首 貫休
夜雨山草滋，爽籟生古木。閑吟竹仙偈，清于嚼金玉。蟋蟀啼壞牆，苟免悲局促。道人優曇花，迢迢遠山綠。果熟無低枝，芳香入屏帷。故人久不來，萱草何離離。苦吟齋貌減，更被杉風吹。獨賴湖上翁，時為烹露葵。紅藕映嘉魴，澄池照孤坐。池痕放文彩，雨氣增慵墮。山翁寄術藥，幸得秋病可。終召十七人，雲中備香火。清氣生滄洲，殘雲落林藪。放鶴久不歸，不知更歸否。支策到江湄，江皋木葉飛。自憐為客遠，還如鵲繞枝。南枝複北枝，玉露沾毛衣。
塞上曲二首 貫休
錦袷胡兒黑如漆，騎羊上冰如箭疾。蒲萄酒白雕臘紅，一握黳髯一握絲，須知只為平戎術。去年轉鬥陰山腳，生得單于卻放卻。今年深入于不毛，甲穿雖即失黃金，劍缺猶能生紫氣。塞草萋萋兵士苦，
擬齊梁體寄馮使君三首 貫休
庭鳥多好音，相呼灌木中。竹房更何有，還如鳥巢空。賴逢富人侯，真東晉謝公。煌煌發令姿，珂佩鳴丁冬。故山有深霞，未如旌旗紅。慚非衛霍松，何以當清風。露益蟬聲長，蕙蘭垂紫帶。清吟待明月，孤雲忽為蓋。伊余石林人，本是燒畬輩。頻接謝公棋，輸多未曾賽。大道貴無心，聖賢為始慕。秋空共澄潔，美玉同貞素。偉哉桐江守，雌黃出金口。為文能廢興，談道弭空有。雪林槁枯者，坐石聽亦久。還疑紫磨身，成居靈運後。
書匡山老僧庵 貫休
筼簹紅實好鳥語，銀髯瘦僧貌如祖。香煙濛濛衣上聚，
讀顧況歌行 貫休
雪泥露金冰滴瓦，楓檉火著僧留坐。忽睹逋翁一軸歌，妖狐爬出西子骨，雷車拶破織女機。憶昔鄱陽寺中見一碣，別，別，若非仙眼應難別。不可說，不可說，
冬末病中作二首 貫休
冬風吹草木，亦吹我病根。故人久不來，冷落如丘園。聃龍與摩詰，籲歎非不聞。顧惟年少時，未合多憂勤。風鐘遠孤枕，雪水流凍痕。空餘微妙心，期空靜者論。胸中有一物，旅拒複攻擊。向下還上來，唯疑是肺石。山童頑且小，用之複何益。教洗煮茶鐺，雪團打鄰壁。宛轉無好姿，裴回更何適。庭前早梅樹，坐見花盡碧。屋老多鼠窠，窗卑露山脊。近來胸中物，已似輸藥力。微吟複微吟，依稀似莊舄。
遇葉進士 貫休
文章擬真宰，儀冠冷如璧。山寺偶相逢，眼青勝山色。氣隆多慷慨，語澹無他力。金繩殘果落，竹閣涼雨滴。自愧龍鍾人，見此沖天翼。
寄杜使君 貫休
清辰卷珠簾，盥漱香滿室。杉松經雪後，別有精彩出。琅函芙蓉書，開之向階日。好鳥常解來，孤雲偶相失。有時作章句，氣概還鮮逸。茫茫世情世，誰人愛真實。清高慕玄度，宴默攀道一。殘磬隔風林，微陽解冰筆。亦知休明代，諒無經濟術。門前九個峰，終擬為文乞。
寄高員外 貫休
冷冽蒼黃風似劈，雪骨冰筋滿瑤席。庭松流汙相抵吃，倏忽維陽歲雲暮，寂寥不覺成章句。惟應將寄蕊珠宮，
書陳處士屋壁二首 貫休
有叟傲堯日，發白肌膚紅。妻子亦讀書，種蘭清溪東。白雲有奇色，紫桂含天風。即應迎鶴書，肯羨于洞洪。高步前山前，高歌北山北。數載賣甘橙，山貲近雲足。新詩不將出，往往僧乞得。唯雲李太白，亦是偷桃賊。吟狂鬼神走，酒釅天地黑。青芻生階除，擷之束成束。
對月作 貫休
今人看此月，古人看此月。如何古人心，難向今人說。古人求祿以及親，及親如之何？忠孝為朱輪。今人求祿唯庇身，庇身如之何？惡木多斜文。斜文複斜文，顛窒何紛紛。
山茶花 貫休
風裁日染開仙囿，百花色死猩血謬。今朝一朵墮階前，應有看人怨孫秀。
上孫使君 貫休
聖主得賢臣，天地方交泰。恭惟岳精粹，多出於昭代。君侯握文鏡，獨立塵埃外。王演俗容儀，崔陵小風概。馨香擁蘭雪，峻秀高嵩岱。嵇松領歲寒，莊劍無礱淬。威棱玉霜直，匠石金槌大。詩穿明月珠，道拍安期背。中興鸞鳳集，直道風雲會。萬卷似無書，三山如曆塊。德乎天所縱，清矣誰堪對。有法在朝端，無塵到冠蓋。具瞻從密勿，旦夕調鼎鼐。為君整衢尊，為君戢蕃塞。豈知吾後意，憂此毗陵最。親手賜彤弓，蒼生是繄賴。下車鄰寇散，是物冰壺內。龔遂愛廉平，次公太繁碎。袴襦砧動地，父母歌闤闠。□雪鎖戈鋋，非煙繞旌旆。寧思子產冰，肯羨任棠薤。忽如春再來，不獨天重戴。昂藏海嶠鶴，冷碧仙庭檜。物物動和氣，家家有新態。芙蓉開帟幕，錦帳無纖壒。鼓角穿凍雲，恩波動耕耒。奸回改精魄，禮教書紳帶。必於堯舜日，還似房杜輩。野人有章句，格力亦慷慨。若不入丘門，世間更誰愛。
哭靈一上人 貫休
一公何不在，空有遠公名。共說岑山路，今時不可行。舊房松更老，新塔草初生。經論傳緇侶，文章遍墨卿。禪林枝幹折，法宇棟樑傾。誰俊修僧史，應知傳已成。
行路難 貫休
君不見山高海深人不測，古往今來轉青碧。淺近輕浮莫與交，地卑只解生荊棘。誰道黃金如糞土，不會當時作天地，剛有多般愚與智。到頭還用真宰心，義不義兮仁不仁，擬學長生更容易。負心為壚複為火，君不見道傍廢井生古木，本是驕奢貴人屋。幾度美人照影來，素綆銀瓶濯纖玉。雲飛雨散今如此，休說遺編行者幾，至竟終須合天理。敗他成此亦何功，九有茫茫共堯日，浪死虛生亦非一。清淨玄音竟不聞，君不見道傍樹有寄生枝，青青鬱鬱同榮衰。無情之物尚如此，為人不及還堪悲。父歸墳兮未朝夕，我聞忽如負芒刺，不獨為君空歎息。古人尺布猶可縫，若如此，不遄死兮更何俟。
泊秋江 貫休
岸如洞庭山似剡，船漾清溪涼勝簟。月白風高不得眠，枯葦叢邊釣師魘。
嘲商客 貫休
葦蕭蕭，風摵摵，落日江頭何處客。斜倚帆檣不喚人，五湖浪向心中白。
寄王滌 貫休
梅月多開戶，衣裳潤欲滴。寂寥雖無形，不是小讎敵。地虛草木壯，雨白桃李赤。永日無人來，庭花苦狼藉。吟高好鳥覷，風靜茶煙直。唯思萊子來，衣拖五般色。
上馮使君五首 貫休
撐船碧江上，春日何遲遲。汀花最深處，拾得鴛鴦兒。漁父無憂苦，水仙亦何別。眠在綠葦邊，不知釣筒發。樵叟無憂苦，地仙亦何別。茆屋岸花中，弄孫頭似雪。扣舷得新詩，茶煮桃花水。n5々數片帆，去去殊未已。仁政無不及，乳獺將子行。誰家苦竹林，中有讀書聲。
擬君子有所思二首 貫休
我愛正考甫，思賢作商頌。我愛揚子雲，理亂皆如鳳。振衣中夜起，露花香旖旎。撲碎驪龍明月珠，寂寥千載不相逢，無限區區盡虛擲。君不見沈約道，安得龍猛筆，點石為黃金。散為酷吏家，使無貪殘心。甘棠密葉成翠幄，款鳳不來天地塞。所以傾國傾城人，
古塞下曲四首 貫休
古塞腥膻地，胡兵聚如蠅。寒雕中髇石，落在黃河冰。蒼茫邏逤城，枿枿賊氣興。鑄金禱秋穹，還擬相憑陵。戰骨踐成塵，飛入征人目。黃雲忽變黑，戰鬼作陣哭。陰風吼大漠，火號出不得。誰為天子前，唱此邊城曲。日向平沙出，還向平沙沒。飛蓬落軍營，驚雕去天末。帝鄉青樓倚霄漢，歌吹掀天對花月。豈知塞上望鄉人，狼煙在陣雲，匈奴愛輕敵。領兵不知數，牛羊複吞磧。嚴冬大河枯，嫖姚去深擊。戰血染黃沙，風吹映天赤。
鼓腹曲 貫休
我昔不幸兮遭百罹，蒼蒼留我兮到好時。耳聞鐘鼓兮生豐肌，白髮卻黑兮自不知。東鄰老人好吹笛，往往醉倒潢洿之水邊兮人盡識，孰雲六五帝兮四三皇。如夔如龍兮如龔黃，吾不知此之言兮是何之言兮。
經曠禪師院 貫休
吾師楞伽山中人，氣岸古淡僧麒麟。曹溪老兄一與語，憶昔十四五年前苦寒節，禮師問師楞伽月。此時師握玉麈尾，報我卻雲非日月，一敲粉碎狂性歇。庭松無韻冷撼骨，搔窗擦簷數枝雪。邇來流浪于吳越，水檀香火遺影在，甘露松枝月中折。寶師往日真隱心，
邊上作三首 貫休
山無綠兮水無清，風既毒兮沙亦腥。胡兒走馬疾飛鳥，聯翩射落雲中聲。陣雲忽向沙中起，探得胡兵過遼水。堪嗟護塞征戍兒，未戰已疑身是鬼。見說青塚穴，中有白野狐。時時出沙磧，向東而號呼。號呼複號呼，畫師圖得無。
送張拾遺赴施州司戶 貫休
道之大道古太古，二字為名爭莽鹵。社稷安危在直言，一言偶未合堯聰，賈生須看湘江水。君不見頃者百官排闥赴延英，陽城不死存令名。又不見仲尼遙奇司馬子，佩玉垂紳合如此。公乎公乎施之掾，江上春風喜相見。畏天之命複行行，且啜千年羹，醉巴酒。
書倪氏屋壁三首 貫休
茶烹綠乳花映簾，撐沙苦筍銀纖纖。窗中山色青翠粘，主人于我情無厭。白桑紅椹鶯咽咽，面揉玉塵餅挑雪。將為數日已一月，主人于我特地切。水嬌草媚掩山路，睡槎鴛鴦如畫作。春光靄靄忽已暮，主人剛地不放去。
續姚梁公坐右銘 貫休
善為爾諸身，行為爾性命。禍福必可轉，莫愨言前定。見人之得，如己之得，則美無不克。見人之失，如己之失，忠孝信行，越食逾衣。生天地間，未或非假。身危彩虹，豔殃爾壽須戒，酒腐爾腸須畏。勵志須至，撲滿必破。非莫非於飾非，過莫過於文過。及物陰功，子孫必封。無恃文學，是司奇薄。患隨不忍，害逐無足。一此一彼，毋擔虛譽，無背至理。恬和愻暢，沖融終始。天人之行，盡此而已。丁甯丁甯，戴發含齒。
上盧少卿覓千文 貫休
荊山有美玉，含華尚炳爛。堪為聖君璽，堪為聖君案。草木潤不凋，煙霞覆不散。野人到山下，仰視星辰畔。倘或如栗黃，保之上霄漢。
謝盧少卿惠千文 貫休
廬山有石鏡，高倚無塵垢。晝景分煙蘿，夜魄侵星斗。苞含物象列，搜照魚龍吼。寄謝天地間，毫端皆我有。